Diari Oficial de la Generalitat Valenciana


Sumari del DOGV 9093, del 26-05-2021 (2021/5622)

RESOLUCIÓ de 13 de maig de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 22/19 - AIA Betxí.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9093

Data del DOGV
:   26-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5622


Data del document
:   13-05-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Betxí
    * impacte ambiental

RESOLUCIÓ de 13 de maig de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 22/19 - AIA Betxí. [2021/5622]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 22/19 € AIA Betxí.  
  
«Informe d'impacte ambiental.  
Expedient: 22/2019 € AIA.  
Títol: Legalització d'un centre de gestió de residus no perillosos.  
  
Promotor: Reciclados y Valorizaciones Onda, SL.  
Autoritat substantiva: Ajuntament de Betxí.  
Localització: polígon industrial Molí d'en Llop, parcel·la U12, del terme municipal de Betxí (Castelló).  
  
Descripció del projecte.  
L'objecte d'aquest projecte és la sol·licitud de la llicència ambiental, d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats en la Comunitat Valenciana. Es tracta d'un centre d'emmagatzematge i tractament temporal de residus no perillosos (d'ara en avant RNP) que es desenvolupa a l'aire lliure, en una parcel·la barrada.  
La planta de valorització de RNP gestiona els residus no perillosos derivats d'envasos de fusta, restes de poda i els procedents de la indústria d'aglomerats i contraxapats, i realitza una separació, pretrituració, trituració i garbellament per a reduir el seu volum, classificació per grandàries i posteriorment seran destinats per a la seua recuperació o reciclatge.  
S'emet un certificat d'informe urbanístic municipal, amb data 3 de novembre de 2020, la parcel·la se situa en sòl urbà industrial, el qual indica que l'activitat de tractament i valorització de residus no perillosos, és compatible amb els usos previstos en el pla parcial Moli d'En Llop.  
La superfície de la parcel·la és de 4.186 m² sense edificació, l'activitat es desenvolupa en l'exterior i el lavabo s'ha disposat mitjançant un mòdul prefabricat.  
Es tracta d'un centre de gestió de RNP, principalment es reben residus del sector de la fusta, biomassa, podes i restes llenyoses. En primer lloc s'apilen aquests residus en la planta, posteriorment es converteixen en productes estellats de diferents grandàries en funció dels tractaments que es realitze, en aquest cas, pretrituració i trituració. El material resultant del procés de tractament s'apila en diferents zones de la planta, per a la seua posterior expedició a productors de taulers aglomerats o plantes de producció de biomassa. És una operació de tractament de residus R12 (intercanvi de residus per a sotmetre'ls a qualsevol de les operacions enumerades entre R1 i R11).  
La solera la parcel·la és de formigó, i l'altura de la tanca perimetral és de 2,5 metres. L'activitat comptarà amb aigua potable de la xarxa de proveïment d'aigua municipal, i les aigües residuals sanitàries que provenen del lavabo seran abocades a la xarxa general del clavegueram municipal.  
  
Descripció del procés productiu.  
Les fases del procés productiu que es realitza en la instal·lació són:  
  
- Recepció de RNP. Els residus es reben i s'apilen en les zones habilitades.  
- Segregació per tipus. Els diferents RNP s'emmagatzemen per tipus a l'espera de ser valorats.  
- Pretrituració, trituració i garbell.  
Es realitza una primera trituració grossa, i s'obtenen els materials que s'han reduït a trossos d'uns 10 cm. L'equip per a aquesta fase consta d'un electroimant de materials ferris, que elimina les possibles restes metàl·liques.  
Posteriorment es realitza una segona trituració, i s'obté grandàries inferiors a 10 cm. En aquesta fase l'equip disposa de dos electroimants, tant per a metalls ferris com per a no ferris, que eliminen restes metàl·liques existents.  
Finalment el material triturat i net de metalls es garbella per a separar-lo i emmagatzemar-lo segons la seua grandària.  
- Expedició de materials recuperats. Els materials valorats i separats es destinen a recuperadors/recicladors autoritzats per a la fabricació de taulers i/o per al seu ús com a biomassa.  
Per al funcionament correcte de la planta, es disposarà de la maquinària següent: garbell, pretrituradora, trituradora i pala carregadora. Per a la pala carregadora i els equips mòbils de trituració i garbellament s'emprarà com a combustible el gasoil, el subministrament es realitzarà directament a la maquinària.  
  
Tramitació administrativa.  
En la documentació aportada per l'ajuntament, consta una còpia de la sol·licitud de llicència ambiental amb data 18 de febrer de 2016 (registre general de l'Ajuntament de Betxí).  
Amb data 4 d'abril de 2019, es registra en el Servei d'Avaluació d'Impacte Ambiental un ofici de l'Ajuntament de Betxí, solicitant, d'acord amb l'art. 57 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats en la Comunitat Valenciana, que es tramite la corresponent avaluació d'impacte ambiental.  
Es remet l'expedient compost per:  
- Sol·licitud d'impacte ambiental.  
- Estudi d'impacte ambiental.  
El 20 de novembre de 2019, des del Servei d'Avaluació d'Impacte Ambiental es requereix a l'ajuntament l'esmena de deficiències de la documentació remesa amb còpia al promotor.  
El 17 i 21 de febrer de 2020 i 9 de novembre de 2020, es registra la documentació sol·licitada en el Servei d'Avaluació d'Impacte Ambiental.  
  
Anàlisi del projecte segons els criteris de l'annex III de la Llei 21/2013.  
D'acord amb el que es preveu en el tràmit d'avaluació d'impacte ambiental simplificada, aquest informe d'impacte ambiental s'ajusta als criteris de l'annex III de la Llei 21/2013, de 9 de desembre, d'avaluació ambiental, modificada per la Llei 9/2018, analitzant les característiques del projecte, la seua ubicació i les característiques del potencial impacte, considerant la magnitud dels impactes previsibles, la grandària, la utilització de recursos naturals, les característiques i quantitats de les matèries primeres i productes acabats, contaminació o riscos d'accidents i les mesures correctores i preventives plantejades.  
a) Característiques del projecte:  
Grandària del projecte:  
La instal·lació se situarà en una parcel·la de superfície 4.186 m², sense edificació, desenvolupant l'activitat en l'exterior, situada en sòl industrial amb bons accessos, situada la instal·lació a l'oest de la CV-10, amb un entorn industrialitzat, pròxim a l'emplaçament es troba la concentració urbana a menys de 500 metres.  
Els residus gestionats per la instal·lació seran:  
020103 Residus de teixits de vegetals.  
030101 Residus d'escorça i suro.  
030105 Serradures, encenalls, retallades, fusta, taulers de partícules i xapes diferents dels esmentats en el codi 030104.  
030301 Residus de corfa i fusta.  
150103 Envasos de fusta.  
170201 Fusta.  
191207 Fusta diferent de l'especificada en el codi 191206.  
200138 Fusta diferent de l'especificada en el codi 200137.  
La capacitat d'emmagatzematge de la planta és de 1.000 tones i la capacitat aproximada de tractament és de 50 t/dia.  
Durant el procés de trituració de la fusta, és possible que apareguen alguns residus considerats com a perillosos. Per això s'ha disposat un contenidor marí, en el qual se situaran bidons per a emmagatzemar cadascun d'aquests residus, separats i diferenciats, i seran retirats posteriorment per un gestor autoritzat.  
Contaminació:  
Les principals afeccions associades a l'activitat seran les següents:  
  
Respecte a les emissions de pols.  
La documentació aportada exposa que els focus d'emissió de partícules seran els corresponents a les màquines del procés de valorització (pretrituració i trituració).  
En el procés de trituració s'ha disposat un sistema d'aspersió en la màquina, en la boca d'eixida del material, per a assentar les possibles partícules lleugeres que puguen ser arrossegades pel vent, ja que són màquines mòbils i no poden tindre un sistema d'aspersió fix.  
L'aspersió es realitzarà en el procés de pretrituració i el refinador. En la trituradora no serà necessari, ja que la fusta que procedeix del pretriturador ha sigut banyada prèviament, per tant no emetrà partícules en ser novament triturada a una grandària menor.  
Existeix diversos punts de presa d'aigua distribuïts pel perímetre de la parcel·la, i quan s'inicia el procés de pretrituració, es connecta una mànega a una de les preses d'aigua de la màquina.  
Una altra mesura correctora proposada per a evitar la dispersió de partícules, és l'emmagatzematge en una tremuja tancada del garbell del producte resultant de la valorització inferior als 3 mil·límetres.  
Pel que fa a la producció de sorolls.  
Les principals fonts de soroll venen de la pala carregadora, l'equip de trituració/garbellament i el procés de càrrega/descàrrega dels residus. La mercantil proposa realitzar com mesura correctora l'aïllament acústic de les caixes dels motors.  
La documentació aporta una auditoria acústica amb data 13 de febrer de 2020, en la qual es conclou que els resultats dels mesuraments realitzats en horari diürn compleixen amb els valors establits en la legislació vigent.  
Quant a l'afecció de legionel·losi:  
La documentació estableix que presenta com a focus probable a aquesta afecció el sistema de reg en la màquina mòbil per a assentar l'emissió de partícules procedent dels residus, en aquest cas pot ser aplicable la normativa de prevenció i control de la legionel·losi (Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi).  
La documentació aportada no preveu la realització de programes de manteniment en el cas que siga aplicable la legislació esmentada.  
b) Ubicació del projecte:  
La instal·lació no se situa en zona d'especial sensibilitat ambiental, el projecte no afecta espais de la Xarxa Natura 2000, està situada en un entorn industrial i pròxima a infraestructures existents (infraestructura viària CV-10 i naus industrials), i està a menys de 500 metres del nucli residencial.  
La parcel·la es troba en l'àrea d'influència antròpica (zona d'amortiment d'impactes) del límit PORN parc natural Serra d'Espadà.  
  
La parcel·la es troba en zona de policia de llit públic (Riu Sec de Betxí), l'expedient municipal aporta un informe emés per la Confederació Hidrogràfica del Xúquer, i exposa que la instal·lació està situada en un polígon industrial ja urbanitzat, no està afectada per risc d'inundació i l'autorització de l'ús correspon a l'òrgan competent en matèria d'urbanisme.  
Segons la cartografia i normativa del PATFOR de la Comunitat Valenciana, els terrenys no són forestals.  
Segons el pla vigent d'acció territorial de caràcter sectorial sobre el risc d'inundació de la Comunitat Valenciana (PATRICOVA), la ubicació de l'actuació proposada no està afectada per risc d'inundació.  
  
Com a conclusió, amb les mesures protectores i correctores proposades per a garantir les condicions ambientals i el grau de seguretat de l'activitat, que són les desenvolupades en la documentació tècnica presentada, no suposarà un nou impacte significatiu en el medi ambient, sempre que s'atinguen els condicionants d'aquesta resolució.  
  
  
Consideracions jurídiques.  
1. El projecte examinat constitueix, segons el que es preveu en l'annex II, grup 9 (altres projectes), apartat b (instal·lacions d'eliminació o valorització de residus no incloses en l'annex I que no es desenvolupen a l'interior d'una nau en polígon industrial o amb qualsevol capacitat si l'activitat es realitza en l'exterior o fora de zones industrials), de la Llei 21/2013, de 9 de desembre, d'avaluació ambiental, modificada per la Llei 9/2018, un dels supòsits fàctics en els quals resulta preceptiva l'avaluació d'impacte ambiental simplificada, prèvia a la resolució administrativa que s'adopte per a l'aprovació definitiva d'aquell, segons es desprén de l'article 7.2 de la llei esmentada.  
2. L'expedient ha observat els tràmits previstos en la secció 2a de la Llei 21/2013, de 9 de desembre, d'avaluació ambiental, modificada per la Llei 9/2018 i en les altres disposicions que li són aplicable.  
  
3. El Decret 176/2020, de 30 d'octubre, del Consell, pel qual s'aprova el reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, publicat en el Diari Oficial de la Generalitat Valenciana, de 26 de novembre de 2020, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes.  
  
Per tot això, fent ús de les facultats que tinc legalment atribuïdes, formule la següent resolució:  
  
Primer  
S'emet un informe d'impacte ambiental favorable al projecte «legalització d'un centre de gestió de residus no perillosos», promogut per Reciclados y Valorizaciones Onda, SL, situat en el polígon industrial Molí d'en Llop, parcel·la U12, del terme municipal de Betxí (Castelló), i aprecia que no tindrà efectes significatius sobre el medi ambient, amb les mesures preventives i correctores proposades en la documentació presentada, i amb el compliment dels condicionants de l'apartat segon d'aquesta resolució, per la qual cosa no requereix sotmetre's al procediment d'avaluació d'impacte ambiental ordinària, d'acord amb el que s'estableix en l'article 47 de la Llei 21/2013, de 9 de desembre, d'avaluació ambiental, modificada per la Llei 9/2018 i els criteris del nexe III d'aquesta llei.  
Tot això sense perjudici de les autoritzacions que pertoque obtindre d'altres organismes d'acord amb la legislació i normativa sectorial que resulte d'aplicació.  
  
Segon  
A més de les mesures preventives i correctores proposades en els documents aportats i com condicionants addicionals a observar en l'execució del projecte, s'estableixen:  
1. Els residus admesos en l'activitat seran els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Els residus i el material obtingut en el procés de valorització romandran convenientment emmagatzemats. L'alçària de les piles d'emmagatzematge tant de matèria primera com de producte tractat no superarà l'alçària de la tanca de la instal·lació. S'adoptaran mesures preventives i correctores davant un apilament excessiu de residus, i haurà d'estar la zona d'emmagatzematge inclosa en el sistema general de protecció contra incendis de la planta.  
3. Si es produïra abocaments accidentals i incontrolats per part dels vehicles en el seu desplaçament o per l'ús de la maquinària, en particular de restes d'olis, greixos i del proveïment de carburant de gasoil, es retirarà immediatament i es netejarà el sòl afectat amb material absorbent, retirada d'aquest i emmagatzematge temporal en recipients estancs, identificats i codificats segons la seua naturalesa, com a residu generat per l'activitat fins al seu lliurament a gestor autoritzat.  
  
4. Cada cinc anys, s'efectuarà un control de les emissions acústiques i dels nivells de recepció externs en l'entorn, a través d'auditories. Aquesta auditoria haurà de ser realitzada per una entitat col·laboradora en matèria de qualitat ambiental per al camp de la contaminació acústica. Les auditories es realitzaran en la fase de funcionament. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
  
5. S'establirà un programa de vigilància ambiental a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. D'aquest programa es portarà un registre documentat que inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i lliurament dels residus. La documentació estarà a la disposició de les autoritats competents.  
En el cas de l'aplicació de la normativa per a la prevenció i control de la legionel·losi, el programa de manteniment de les instal·lacions i els resultats dels controls realitzats per a garantir el compliment de les mesures establides en aquesta normativa, s'incorporaran al programa de vigilància ambiental.  
  
Tercer  
D'acord amb el que disposa l'article 47.3 de la Llei 21/2013, de 9 de desembre, d'avaluació ambiental, aquest informe d'impacte ambiental es publicarà en el Diari Oficial de la Generalitat Valenciana.  
  
  
Quart  
D'acord amb el que disposa l'article 47.4 de la Llei 21/2013, de 9 de desembre, d'avaluació ambiental, aquest informe d'impacte ambiental perdrà la seua vigència i cessarà en la producció dels efectes que li són propis si una vegada publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la seua publicació.  
  
Cinqué  
D'acord amb el que disposa l'article 47.6 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte de cap recurs sense perjudici del que, si escau, procedisquen en via administrativa o judicial contra l'acte en el seu cas, d'autorització de projecte.  
  
València, 10 de desembre de 2020.- El director general de Qualitat i Educació Ambiental: Joan Piquer Huerga.»  
  
València, 13 de maig de 2021.- El director general de Qualitat i Educació Ambiental: Joan Piquer Huerga.